पाएं अपने शहर की ताज़ा ख़बरें और फ्री ई-पेपरडाउनलोड करें
रोडवेज बस स्टैंड परिसर में संचालित सभी दुकानदारों ने प्रशासन व रोडवेज के मुख्य आगार प्रबन्धक को ज्ञापन सौंपकर जनजीवन सामान्य होने तक किराया माफ कराए जाने की मांग की है। उल्लेखनीय है कि रोडवेज प्रशासन की ओर से बस स्टैंड परिसर में आवश्यक सामग्री की दुकानें संचालित किए जाने को लेकर टेंडर के माध्यम से दी हुई है। पिछले कुछ दिनों से कोरोना महामारी के चलते अनुमति वाली दुकानें खोलने का समय सुबह 6 से 11 बजे तक निर्धारित किया गया है। ऐसे में यहां भी दुकानें ही प्रशासन की ओर से निर्धारित समय अनुसार ही खुलने दी जा रही है। जबकि दुकानों का मासिक किराया अत्यधिक होने से दुकानदार किराया चुकाने में असमर्थ साबित हो रहे हैं। ऐसी परिस्थिति में जनजीवन सामान्य होने तक परिसर में स्थित सभी दुकानों को किराया माफ कराए जाने की मांग की है। ज्ञापन सौंपने वालों में रेखा देवी, दिनेश चौधरी, सुनिल शर्मा, प्रदीप जाट, जितेन्द्रसिंह, हरिकिशन, राधेश्याम शर्मा आदि शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn